Südbadenbus
D Südbadenbus GmbH (Abk. SBG, bis 2015 SüdbadenBus) isch e Regionalbusundernähme mit Sitz in Friburg im Brisgau. Es isch e 100%igi Dochter vu dr DB Mobility Logistics AG un ghört demit dr Deutsche Bahn.

Undernähme 
Näbe dr Zentrale z Friburg underhaldet d SBG Niderlassige z Villinge, z Waldshuet, z Radolfzell un z Friburg, wo fer s eigetlich Fahrgschäft zueständig sin. Usserdem werre, au im Uftrag vu dr Verkehrsverbünde, witteri siibe Verkaufsbüros (sognennti KundenCenter) betriibe.

Anno 1989 isch us dr domolige Bahnbusse s Undernähme as GmbH usgründet worre, nooch verschidene Umstrukturierige innerhalb vum Bahn-Konzern isch d SBG derzitt e 100% Dochter vu dr am 1. Jänner 2004 gründete DB Stadtverkehr GmbH. 

S Undernähme het über 500 Mitarbeiter, devu 430 as Busfahrer un betribt mit Partnerundernähme 159 Buslinie. Die 225 Liniebusse stamme vu dr Hersteller MAN, Mercedes-Benz un Setra.

Linienetz 
S Linienetz vu dr SBG reicht vu Basel im usserschte Südweschte bis uff Sulz am Neckar im Nordschwarzwald, im Oschte bis Sigmaringe un Konschtanz. Hauptsächlich lit s bedient Gebiit in dr bade-württebergische Landkreise Emmedinge, Brisgau-Hochschwarzwald, Lörrach, Waldshuet, dr Schwarzwald-Baar-Kreis, Rottwil, Duttlinge un Konschtanz sowie dr kleins Gebiit im Süde vum Ortenaukreis. Grenzüberschrittendi Linie gehn vu Mülle uf Milhüse sowie vu Brisach uf Colmar in Frankriich, sowie diversi Linie in d Schwiz zwische Basel un Bodesee.

Näbenem Regionalverkehr betribt d SBG Stadtbuslinie in Bad Säckinge, (Alt-)Brisach, Emmedinge, Chrenzach-Wyhle, Laufeburg, Leffinge, Radolfzell, Rhyfelde, Schiltach, Schramberg, Singe, Waldkilche un Waldshuet-Dienge.

D Linie vu dr SBG sin Deil vu dr einzelne Verkehrsverbünde in dr Gmeinde un Kreise. D SBG isch au Gsellschafteri in verschidene Verbünde.

Zämme mit dr beuftragte Partnerundernähme verfüegt d SBG über ungfähr 575 Busse bi ere Gsamtlinienlängi vu 5050 km. Jährlich werre über 38 Millione Fahrgäscht beförderet bi ere Verkehrsleischtig vu chnapp 32 Millione km.

Weblink 
 dr Internetuftritt vu dr SüdbadenBus GmbH

Fuessnoote 

Transportunternähme
Unternähme (Dütschland)
Wirtschaft (Friburg im Brisgau)